The Greenstone Librarian Interface - Help Pages

| 3.1: Panoul de Descărcare |

Această secţiune descrie cum se poate configura o operaţiune de descărcare şi controlul procesului de download. Accesaţi panoul "Download " prin accesarea opţiunii. Jumătatea superioară a ecranului arată instrumentele de control ale descărcării. Jumătatea inferioară, iniţial, este goală, dar va prezenta o listă de operaţiuni de descărcare, care, fie sunt în aşteptare, fie sunt încheiate.

Există câteva protocoale care pot fi folosite pentru descărcarea înregistrărilor, iar aceste sunt afişate în partea stângă sus.

Web: descarcă pagini web şi fişiere via HTTP şi FTP.

OAI: descarcă înregistrări de metadate dintr-un server OAI (Open Archive Initiative).

Z3950: descarcă de la un server înregistrările Z3950 MARC care corespund unor anume criterii de căutare.

SRW: descarcă înregistrări MARCXML care se potrivesc cu un anumit criteriu de căutare de la un server SRW.

Selectaţi tipul corespunzător prin alegerea acestuia din lista de pe partea stângă. Partea dreaptă prezintă opţiunile disponibile pentru tipul de descărcare selectat. Pentru a afla ce face o opţiune, poziţionaţi cursorul deasupra acesteia: va apărea o fereastră cu explicaţiile referitoare la opţiunea în cauză. Unele dintre opţiuni sunt „opţionale”: acestea sunt însoţite de o căsuţă de validare care trebuie bifată pentru ca opţiunea să fie folosită. Unele dintre ele sunt „necesare”: acestea nu au o căsuţă de validare şi trebuie introdusă o valoare înainte de a porni descărcarea.

Din moment ce configurarea a fost făcută, apăsaţi pe "Informaţii privind serverul " pentru a verifica conexiunea la server şi pentru a vedea informaţii generale despre pagină sau server sau puteţi apăsa pe "Download " pentru a începe descărcarea.

Există două butoane: „Preferinţe”, care se leagă la secţiunea conexiuni a Preferinţelor, de unde setările de proxy pot fi editate şi „Curăţa Cache”, care şterge toate fişierele anterior descărcate. Va fi nevoie să fie setată informaţia privind proxy-ul, dacă se foloseşte un server proxy pentru conectarea la Internet. Dacă este necesară autentificarea atunci când este efectuată o descărcare, serverul proxy va cere detaliile de autentificare. Interfaţa Bibliotecarului nu stochează parole între sesiuni.

Fişierele sunt descărcate într-un director numit "Fişiere downloadate " (prezent doar atunci când opţiunea de descărcare este activă) şi poate fi utilizat în oricare dintre colecţii. Fişierele sunt numite după URL-ul complet (pentru descărcările de pe web) sau o combinaţie de URL şi valori ale unor opţiuni (pentru alte tipuri de descărcări). Pentru fiecare host este creat câte un director urmat de altele pentru fiecare parte a căii. Acest lucru se face pentru a se asigura că fiecare fişier este distinct.

Lista de descărcări are o intrare pentru fiecare operaţiune deja încheiată. Fiecare intrare are o zonă de text care oferă detaliile unei operaţiuni împreună cu bara de progres care arată activitatea curentă. În partea stângă a fiecărei intrări apar trei butoane. „Pauză” este utilizat pentru a opri temporar o operaţiune. „Vezi Jurnalul” deschide o fereastră care prezintă conţinutul fişierului descărcat. „Închide” opreşte descărcarea şi scoate operaţiunea de pe listă.