The Greenstone Librarian Interface - Help Pages

| 2.1: การสร้างคอลเลกชันใหม่ |

เมื่อต้องการสร้างคอลเลกชันใหม่ ให้เปิดเมนู "แฟ้ม" และเลือก "สร้างใหม่" คุณจำเป็นต้องใส่ข้อมูลในเขตข้อมูลต่างๆ -- แต่คุณสามารถเปลี่ยนแปลงค่าเหล่านั้นในมุมมอง "รูปแบบ" ได้ในภายหลังถ้าคุณต้องการ

"ชื่อคอลเลกชัน" เป็นข้อความที่แสดงอยู่บริเวณส่วนบนสุดของหน้าแรกของคอลเลกชัน ซึ่งจะมีความยาวเท่าใดก็ได้

"คำอธิบายเนื้อหา" ควรอธิบายเนื้อหาเกี่ยวกับคอลเลกชันนั้นอย่างละเอียดเท่าที่จะเป็นไปได้ ให้ใช้แป้น [Enter] เพื่อแบ่งเนื้อหาเป็นย่อหน้า

ท้ายสุดนี้ คุณจะต้องระบุว่า ต้องการให้คอลเลกชันใหม่จะมีรูปร่างลักษณะและชุดเมทาดาทาเหมือนกับคอลเลกชันที่มีอยู่หรือไม่ หรือ ต้องการเริ่ม "คอลเลกชันใหม่" ตามค่าเริ่มต้น คอลเลกชันที่สร้างใหม่ตามค่าเริ่มต้นจะมีการกำหนดค่ามาตรฐาน และใช้ชุดเมทาดาทาในรูปแบบของดับลินคอร์ โดยคุณสามารถเปลี่ยนแปลงค่าเหล่านี้ได้ในภายหลัง

คลิก "ตกลง" เพื่อสร้างคอลเลกชัน

การคลิก "ยกเลิก" จะพาคุณกลับไปยังหน้าจอหลักทันที